
Investeerimiskohustuse täitmise tähtaja pikendamine

30.12.2010 müügilepingu järgi (Igor Grafovi tn 4, Narva)
1. Asjaolud ja menetluse käik

Narva linna ja Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduse (registrikood 80206135) 30.12.2010.aastal sõlmitud Kinnistu tagasiõigusega müügilepingu, asjaõiguslepingu ja kinnistamisavalduse (tõestatud Narva notar Tatjana Boitsova ja registreeritud notari ametitoimingute raamatus registri numbri 6906 all) (edaspidi ka Kinnistu tagasiostuõigusega müügileping või Leping) kohaselt, kohustus Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudus investeerima Narva linnas, aadressil Igor Grafovi tn 4, omandatud varasse aastatel 2011-2014 igaaastaselt vähemalt 31955,82 eurot  (500 000 Eesti krooni).    
28.02.2012.aastal esitas Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudus tehtud investeeringute aruannet 25.01.2012-29.02.2012.a perioodi eest. Tehtud investeeringute summaks oli Narva Linnavalitsuse Linnavara- ja Majandusameti poolt arvestatud 15 742,25 eurot. Seega jäi 16 213,57 eurot nimetatud perioodi eest investeerimata. 

Vastavalt Lepingu punktile 5.5, investeerimiskohustuse mittetäitmisel või mitteaegsel täitmisel kohaldatakse leppetrahvi 10% (kümme protsendi) ulatuses tähtajaks tegemata investeeringute summalt. 

Vastavalt Lepingu punktile 5.6, kohustuse mittetäitmisel või mitteaegsel täitmisel on Narva linnal õigus teostada kinnistu tagasiostuõigus hinnaga, millega kinnistu müüdi. 

18.04.2012.aastal laekus Narva Linnavalitsuse Linnavara- ja Majandusametisse Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduselt taotlus investeeringute tegemise tähtaja muutmiseks. 

Investeeringute tegemise tähtaja pikendamise põhjuseks nimetas Kogudus seda, et 2011.a jooksul tegeles ta projektdokumentatsiooni teostaja valimisega ning 03.06.2011.aastal taotletud projekteerimistingimused olid saadud alles 10.11.2011.aastal. Enne seda oodati Narva linnaga sõlmitud lepingu muutmise lepingu sõlmimist, mis oli allkirjastatud 04.05.2011.aastal. Varsti pärast seda oli sõlmitud leping hoone rekonstrueerimise põhiprojekti koostamiseks DeCon osaühinguga. Dokumentatsioon paluti koostada kõige lähema aja jooksul, kuid see sai valmis alles 2011.a detsembris. Ehitusmaterjalide ost ja katusetööde esimene etapp oli teostatud 2011.a detsembris. Kuludokumendid olid esitatud Linnavara- ja Majandusametile. Käesolevaks hetkeks on investeerimisele kuuluv summa tegelikult investeeritud, kuid ehitustööde vastuvõtu-üleandmise dokumentatsioon on vormistamisel.  
Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudus taotleb investeeringute tegemise tähtaja pikendamist investeerimata jäänud summa 16 213,57 eurot osas kuni 31.05.2012.a ning kohustub täitma investeerimiskohustuse täies ulatuses. Kogudus palub ka Lepingu punktidest 5.5 ja 5.6 tulenevaid sanktsioone mitte rakendada. 

Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduse taotlus oli arutusel Narva Linnavalitsuse linnavarakomisjoni koosolekul 18.04.2012.aastal (protokoll nr 5), kus võeti vastu järgmine otsus:
1. Soovitada nõustuda Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduse taotlusega.

2. Soovitada mitte rakendada Narva linna ja Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduse vahel 30.12.2010.aastal sõlmitud Kinnistu tagasiõigusega müügilepingu, asjaõiguslepingu ja kinnistamisavalduse punktidest 5.5 ja 5.6 tulenevaid sanktsioone.

3. Narva Linnavalitsuse Linnavara- ja Majandusametil esitada lepinguliste kohustuste täitmise tähtaja pikendamise küsimus Narva Linnavalitsuse istungile sellekohase korralduse vastuvõtmiseks.

Silmas pidades, et Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudus on varasemalt täitnud oma lepingulised kohustused ja arvestades Koguduse taotlust, millest nähtub, et investeerimisele kuuluv on summa tegelikult investeeritud, kuid ehitustööde vastuvõtu-üleandmise dokumentatsioon on vormistamisel ning samuti tuginedes Narva Linnavalitsuse linnavarakomisjoni koosoleku 18.04.2012.a otsustusele teeb ka Linnavara- ja Majandusamet ettepaneku rahuldada Moskva Patriarhaadi Eesti Õigeusu Kiriku Narva Issanda Ülestõusmise Peakiriku Koguduse taotlus ja mitte rakendada Koguduse suhtes 30.12.2010.aastal sõlmitud Kinnistu tagasiõigusega müügilepingu, asjaõiguslepingu ja kinnistamisavalduse punktidest 5.5 ja 5.6 tulenevaid sanktsioone.
2. Õiguslikud alused

Kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 

Narva Linnavolikogu 09.06.2006 määrusega nr 18/56 kinnitatud “Linnavara võõrandamise korra” punkti 76 kohaselt kontrollib võõrandamislepingu tingimuste täitmist linnavara võõrandamise korraldaja. Juhul, kui täitmise käigus on mõne müügilepingu punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta.

3. Otsus

3.1. Pikendada Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudusele (registrikood 80206135, asukoht Bastrakovi 4, Narva) 30.12.2010.aastal sõlmitud Kinnistu tagasiõigusega müügilepingu, asjaõiguslepingu ja kinnistamisavalduse (tõestatud Narva notar Tatjana Boitsova ja registreeritud notari ametitoimingute raamatus registri numbri 6906 all) punktis 5.4 ette nähtud investeeringute tegemise tähtaega alates 31.12.2011 kuni 31.05.2012. 
3.2. Mitte rakendada Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudusele (registrikood 80206135, asukoht Bastrakovi 4, Narva) 30.12.2010.aastal sõlmitud Kinnistu tagasiõigusega müügilepingu, asjaõiguslepingu ja kinnistamisavalduse (tõestatud Narva notar Tatjana Boitsova ja registreeritud notari ametitoimingute raamatus registri numbri 6906 all) punktides 5.5 ja 5.6.ettenähtud sanktsioone.

3.3. Volitada Narva linnapead Tarmo Tammiste’t Narva linna nimel allkirjastama vastav notariaalselt tõestatud leping.

4. Rakendussätted
4.1. Narva Linnavalitsuse Linnavara- ja Majandusametil teha käesolev korraldus teatavaks Moskva Patriarhaadi Eesti Õigeusu Kiriku Narva Issanda Ülestõusmise Peakiriku Kogudusele.

4.2. Käesolev korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

